**Ministru kabineta rīkojuma „Par Ministru kabineta 2012.gada 11. janvā Ministru kabineta rīkojuma „Par Ministru kabineta 2012.gada 11. janvāra rīkojuma Nr.24 „Par Valsts rīcības plānu civilās aviācijas nelaimes gadījumu seku novēršanai” atzīšanu par spēku zaudējušu” sākotnējās ietekmes novērtējuma ziņojums (anotācija)**

**ra rīkojuma Nr.24 „Par Valsts rīcības plānu civilās aviācijas nelaimes gadījumu seku novēršanai” atzīšanu par spēku zaudējušu” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojuma projekts izstrādāts saskaņā ar grozījumiem likuma „Par aviāciju” 66.panta pirmajā daļā, saskaņā ar kuru Ministru kabinetam jānosaka kārtību, kādā notiek aviācijas nelaimes gadījumos cietušo civilās aviācijas gaisa kuģu un cilvēku meklēšanas un glābšanas darbi, kā arī civilās aviācijas nelaimes gadījumu seku likvidēšanas kārtību un institūciju sadarbības kārtību. Likuma „Par aviāciju” pārejas noteikumu 32.punktā ir noteikts, ka Ministru kabinetam ir jāizdod likuma „Par aviāciju” 66. panta pirmajā daļā minētie noteikumi. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Ministru kabineta 2012.gada 11.janvāra rīkojumu Nr.24 „Par Valsts rīcības plānu civilās aviācijas nelaimes gadījumu seku novēršanai” (turpmāk – Rīkojums Nr.24) apstiprināts valsts rīcības plāns civilās aviācijas nelaimes gadījumu seku novēršanai, kā arī noteiktas par šī plāna pasākumu izpildi atbildīgās institūcijas, iesaistītās institūcijas un institūciju sadarbības principi.  Ņemot vērā grozījumus likumā „Par aviāciju” un Ministru kabinetam likuma 66.panta pirmajā daļā deleģēto uzdevumu, ir izstrādāts Ministru kabineta noteikumu projekts „Kārtība, kādā notiek aviācijas nelaimes gadījumos cietušo civilās aviācijas gaisa kuģu un cilvēku meklēšanas un glābšanas darbi, kā civilās aviācijas nelaimes gadījumu seku likvidēšanas kārtība un institūciju sadarbības kārtība” (izsludināts Valsts sekretāru sanāksmē 2015.gada 2.aprīlī, VSS-290).  Līdz ar Ministru kabineta noteikumu spēkā stāšanos Rīkojums Nr.24 atzīstams par spēku zaudējušu, jo Ministru kabineta noteikumos tiek noregulēti un pilnveidoti jautājumi, kas tika atrunāti Rīkojumā Nr.24. |
| 3. | Projekta izstrādē iesaistītās institūcijas | Valsts aģentūra „Civilās aviācijas aģentūra”. |
| 4. | Cita informācija | Nav. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Vienlaicīgi ar šo projektu tiek virzīts Ministru kabineta noteikumu projekts „Kārtība, kādā notiek aviācijas nelaimes gadījumos cietušo civilās aviācijas gaisa kuģu un cilvēku meklēšanas un glābšanas darbi, civilās aviācijas nelaimes gadījumu seku likvidēšana un institūciju sadarbība”.  Rīkojuma projektam un Ministru kabineta noteikumu projektam ir jāstājas spēkā vienlaicīgi. |
| 2. | Atbildīgā institūcija | Satiksmes ministrija. |
| 3. | Cita informācija | Nav. |

Anotācijas II, III, V, VI un VII sadaļa – projekts šīs jomas neskar.

Satiksmes ministrs A.Matīss

Vīza: valsts sekretārs K.Ozoliņš

15.10.2015 15.00

400

Anna Čudare, 67830960

Anna.Cudare@latcaa.gov.lv